**HOTĂRÂREA nr. 121/11.05.2021**

**privind aprobarea măsurilor și a acțiunilor urgente necesar a fi aplicate ca urmare a apariției speciei ursului brun la nivelul UAT Pucheni**

 **Comitetul Județean pentru Situaţii de Urgenţă Dâmbovița**

 Având în vedere:

 - OUG nr. 21/2004 privind Sistemul Național de Management al Situațiilor de Urgență, aprobată cu modificările și completările ulterioare;

 - HG 1491/2004 pentru aprobarea Regulamentului-cadru privind structura organizatorică, atribuțiile, funcționarea și dotarea comitetelor și centrelor operative pentru situații de urgență;

 - H CJSU nr. 5/30.06.2017 privind modul de acțiune a instituțiilor responsabile în gestionarea incidentelor și situațiilor de urgență generate de animalele sălbatice la nivelul județului Dâmbovița;

- Procesul verbal, înregistrat cu nr. 2433933/11.05.2021 al ședinței din data de 11.05.2021, ora 14.00, la sediul Primăriei Comunei Pucheni;

În considerarea aprobării tacite a proiectului de hotărâre nr. 120, comunicat spre analiză şi dezbatere Comitetului Judeţean pentru Situaţii de Urgenţă la data de 11 mai 2021,

 În temeiul art. 10 din Regulamentul-cadru privind structura organizatorică, atribuţiile, funcţionarea şi dotarea comitetelor şi centrelor operative pentru situaţii de urgenţă, aprobat prin H.G. nr. 1491/2004, **adoptă prezenta**

**HOTĂRÂRE:**

**Art.1.** Se constată încadrarea situației privind **apariția speciei ursului brun la UAT Pucheni** la un nivel de **risc MEDIU**, potrivit evaluării efectuate în baza procedurii aprobate prin H CJSU nr. 5/2017;

**Art.2.** Se aprobă următoarele măsuri la nivelul UAT Pucheni:

* De monitorizare a situației de către Comitetului Local pentru Situații de Urgență și de informare de îndată a instituțiilor cu atribuții în gestionarea acesteia;
* De prevenire, prin folosirea semnalelor acustice și luminoase pentru îndepărtarea ursului din zonele locuite sau utilizate de către populație;
* De patrulare de către efectivele de jandarmi și poliție în zona unde a fost semnalată prezența ursului și există pericolul unei posibile agresiuni;
* De informare a cetățenilor cu privire la existența unui potențial pericol determinat de prezența ursului, modul acestora de comportare, restricțiile și obligația de respectare a recomandărilor reprezentanților instituțiilor cu atribuții în gestionarea evenimentelor ( IJJ Dâmbovița, IPJ Dâmbovița, Primăria Comunei Pucheni);

 **Art.3.** Prin grija Secretariatului Tehnic Permanent al Comitetului Judeţean pentru Situaţii de Urgenţă Dâmboviţa, prezenta hotărâre **se publică pe site-ul Instituţiei Prefectului – Judeţul Dâmboviţa** (Secţiunea: Activităţi\_Situaţii de Urgenţă) şi se transmite Departamentului pentru Situaţii de Urgenţă, Inspectoratului General pentru Situaţii de Urgenţă, membrilor Comitetului Judeţean pentru Situaţii de Urgenţă Dâmboviţa, precum şi primarului, în calitate de preşedinte al Comitetului Local pentru Situaţii de Urgenţă din comuna **Pucheni.**

**PREŞEDINTELE C.J.S.U. DÂMBOVIŢA**

***PREFECT,***

***dr. ing. AURELIAN POPA***